open-index/open-wikipedia-markdown huggingface dataset:
وال-ای

**وال-ای**  اینیمٹڈ فلم میں دکھایا گیا ہے کہ انسان کس طرح سے حقیقی زندگی کو بھول کر ورچوئل زندگی کو ہی حقیقت سمجھنے لگتا ہے۔ فلم کے ایک سین میں دکھایا گیا ہے کہ جب تمام لوگ روز مرہ کی روٹین کے مطابق اپنے اپنے موبائل میں مصروف ہوتے ہیں، آس پاس کے ماحول کا کسی کو احساس تک نہیں ہوتا تبھی کچھ کیریکٹرز کے موبائل میں تکنیکی مسئلہ آتا ہے اور وہ اپنے ارد گرد کی دنیا کو دیکھ کر اتنا حیران ہوتے ہیں جس کو لفظوں میں بیان کیا ہی نہیں جا سکتا۔
## حوالہ جات

زمرہ:2008ء کی فلمیں
زمرہ:والٹ ڈزنی پکچرز فلمیں
زمرہ:فلموں پر مبنی وڈیو گیم
زمرہ:امریکی رومانوی مزاحیہ فلمیں
زمرہ:2000ء کی دہائی کی امریکی اینیمیٹڈ فلمیں
زمرہ:امریکی رومانوی فلمیں
زمرہ:2008ء کی کمپیوٹر اینیمیٹڈ فلمیں
زمرہ:مستقبل میں سیٹ فلمیں
زمرہ:انگریزی زبان کی فلمیں
زمرہ:2000ء کی دہائی کی بچوں اینیمیٹڈ کی فلمیں
زمرہ:شکاگو میں فلم سیٹ
زمرہ:ویکی ڈیٹا سے مختلف مختصر وضاحت
زمرہ:2000ء کی دہائی کی انگریزی زبان کی فلمیں
زمرہ:ماحولیاتی فلمیں
زمرہ:امریکی روبوٹ فلمیں
زمرہ:2000ء کی دہائی کی رومانوی فلمیں
زمرہ:تھامس نیومین کی مرتب کردہ موسیقی پر مشتمل فلمیں
زمرہ:ریاستہائے متحدہ کی نیشنل فلم رجسٹری فلمیں
زمرہ:بافٹا فاتحین (فلمیں)
زمرہ:اینی میشن
زمرہ:امریکی انیمیشن
زمرہ:صحرا میں سیٹ فلمیں
زمرہ:امریکی اینیمیٹڈ فلمیں
زمرہ:کمپیوٹر اینیمیٹڈ فلمیں
زمرہ:پودوں کے بارے میں فلمیں
زمرہ:مصنوعی ذہانت کے بارے میں فلمیں
زمرہ:موٹاپے کے بارے میں فلمیں
زمرہ:مہماتی  فلمیں
زمرہ:سائنس فکشن فلمیں
زمرہ:بیرونی خلا کے بارے میں فلمیں
زمرہ:پکسر
زمرہ:مزاحیہ-ڈراما فلمیں
زمرہ:بائیسویں صدی میں سیٹ اینیمیٹڈ فلمیں
زمرہ:خلائی جہاز پر سیٹ فلمیں
زمرہ:پکسر اینیمیٹڈ فلمیں
زمرہ:ساٹرن ایوارڈ فاتحیں فلمیں
زمرہ:حشرات کے بارے میں فلمیں
زمرہ:رومانوی فلمیں
زمرہ:آثار قدیمہ کے بارے میں فلمیں
زمرہ:انگریزی زبان کی سائنس فکشن مہماتی فلمیں
زمرہ:امریکی طنزیہ فلمیں
نہال ممتاز

**نہال ممتاز** }

نہال ممتاز پاکستان میں بچوں کے لیے شائع ہونے والے واحد ہفت روزہ’’ جگمگ موتی ‘‘ کی مدیر ہیں۔یونیورسٹی آف لاہور کے زیر اہتمام شائع ہونے والے قومی روزنامے ’’ جہان پاکستان ‘‘ کے بچوں کے24 رنگین صفحات پر مشتمل میگزین ’’ جگمگ موتی ‘‘ کوواحد ہفت روزہ ہونے کی وجہ سے پاکستان میں بچوں کاسب سے زیادہ تعداد میں شائع ہونے والا جریدہ ہونے کا اعزاز بھی حاصل ہے۔
نہال ممتاز نے ماس کیمونیکیشن میں ماسٹرز کیا ہے اور 2008ء سے شعبہ صحافت سے وابستہ ہیں۔ انھیں پاکستان کی گنی چنی خواتین مدیران میں سب سے کم عمرخاتون مدیر ہونے کا اعزاز بھی حاصل ہے۔بچوں کے ادب کے فروغ میں ان کی کاوشیں لائق تحسین ہیں۔ اس کے علاوہ وہ خواتین کے مسائل،حسن و صحت ،شوبز ،سماجی اورتحقیقی آرٹیکلز پر بھی قابل قدر کام کے حوالے سے جانی جاتی ہیں۔

زمرہ:ساحر تخلیق مضمون کے ذریعہ تحریر شدہ مضامین
عاموس

عاموس (عبرانی:עָמוֹס بہ معنی "دوست") کتاب عاموس کے مصنف اور بنی اسرائیل کی بارہ انبیائے صغیر میں سے ایک نبی تھے۔ عاموس بیت اللحم، یروشلیم میں پیدا ہوئے۔ وہ بڑا زلزلہ آنے سے دو سال پہلے، جب اسرائیلی قبیلوں پر یربعام دوم کی حکومت تھی اور سلطنت یہودیہ کا فرمانروا عزیاہ تھا، منصب نبوت پر فائز ہوئے۔ روایات میں سال 763 قبل مسیح کو ان کے دور نبوت کے آغاز کا سال قرار دیا جاتا ہے اور روایات کے مطابق اس سے پہلے وہ چرواہے تھے، گلہ بانی کرتے، جانوروں کو چرواتے اور گولر کا پھل کاشت اور فروخت کرتے تھے۔ عاموس بنی اسرائیل کی مذہبی عبادت گاہ بیت ایل میں اپنی منصبی خدمات انجام دیتے تھے۔ بعد میں ان پر یربعام کے خلاف سازش کا الزام لگایا گیا جس پر یہودیوں کے کاہن اعظم امصیاہ نے انھیں دھمکایا۔ عاموس قبائل ارام، فلسطین، صور، ادوم، عمون، موآب، یہوداہ اور اسرائیل پر قاضی رہے۔ اور انھوں نے بت پرستی، تجمل‌ پرستی اور رشوت‌ خوری کو گناہ اور ممنوع قرار دیا۔ عاموس اپنے فرائض منصبی انجام دینے کے بعد یہودیہ واپس آ گئے اور وہیں فوت ہوئے۔

اگرچہ عاموس کا تعلق سلطنت اسرائیل کے جنوبی علاقے سے تھا، لیکن انھوں نے اپنے منصب نبوت کے فرائض کو بالخصوص شمالی سلطنت اسرائیل کے باشندوں کے لیے انجام دیا۔ اور خود کو ان کے لیے وقف کر دیا۔ خصوصا سامریہ اور بیت ایل کے شہروں میں۔

عاموس وہ پہلے نبی تھے جو وہ سارے پیغامات لکھتے تھے، جو ان پر وارد ہوتے تھے۔ ان کی زبان کی پاکیزگی، ان کا انداز تکلم و تعلم اور شاعرانہ انداز ہمیشہ بے حد سراہا گیا۔ ان سب حوالوں کی وجہ سے انھیں یسعیاہ کا روحانی پرتو گردانا گیا۔

## حوالہ جات

زمرہ:آٹھویں صدی ق م کی شخصیات
زمرہ:عہد نامہ قدیم کے مقدسین
زمرہ:عبرانی بائبل میں انبیاء
زمرہ:کسان
زمرہ:تقوع کی شخصیات
زمرہ:ویکی ڈیٹا سے مطابقت رکھنے والی مختصر تفصیل
افتخار احمد عثمانی

**افتخار احمد عثمانی** المعروف افتخار افی ایک پاکستانی اداکار، فلم نگار، کالم نویس، ڈراما نویس، ادیب اور شاعر ہیں۔ ان کی وجہ شہرت، ان کا لکھا ہوا ریکارڈ ساز ڈراما سیریل ناگن ہے۔ 200 اقساط پر مبنی یہ سیریل سنہ 2017ء میں جیو کہانی پر نشر ہوا. یہ پاکستان کی تاریخ کا سب سے مہنگا ڈراما ہے۔ اس کے علاوہ ”اترے گا اب نہ کوئی خضر“، ”بہنیں ایسی بھی ہوتی ہیں“، ”کرم جلی“ بھی افتخار افی کے قلم کی تخلیقات ہیں۔

اداکاری کی بات کریں تو حال ہی میں افتخار افی نے ڈرامہ سیریل انکار میں ایک مختصر مگر نہایت اہم کردار "گلو بادشاہ" کا نبھایا. اس کردار کے ذریعے افتخار افی نے شائقین کے دل جیت لیے. رواں سال افتخار افی کی پہلی کتاب چکڑ چھولے شائع ہوئی. اس کتاب میں افتخار افی نے نا صرف اشفاق احمد کے پیغام کو آگے بڑھایا بلکہ اپنے تجربات کی روشنی میں زندگی گزارنے کا بہترین سلیقہ سکھایا. کتاب کی تقریبِ رونمائی برطانیہ میں منعقد ہوئی.

## بچپن اور ابتدائی تعلیم
افتخار افی سنت نگر ، لاہور میں پیدا ہوئے اور ان کا بچپن بھی وہیں گذرا۔ انھوں نے ابتدائی تعلیم مون لائٹ اسکول اوراسلامیہ جونیئر اسکول سے حاصل کی۔ مڈل سٹینڈرڈ کا امتحان این۔ڈی۔ ہائی اسکول اچھرہ سے اور میٹرک گورنمنٹ اسلامیہ اسکول دیو سماج سے پاس کیا۔

## پیشہ ورانہ تعلیم
ایم۔اے۔او کالج لاہور سے انٹرمیڈیٹ کے بعد انھوں نے گوئٹے انسٹی ٹیوٹ گلبرگ لاہور سے ڈراما میں دو سالہ ڈپلوما حاصل کیا پہلی پرفارمنس تھیٹر ڈراما " پاٹے خاں " میں دی اور وقت کے صدر فاروق خان لغاری کے سامنے پرفارم کیا اور 1996ء کو میڈم منور توفیق کی نگرانی میں پاکستان ٹیلی ویژن لاہور سنٹر میں ادکاری کا آڈیشن پاس کیا۔

## عملی زندگی
افتخار افی کے پانچ بڑے شعبہ جات ہیں جن میں اداکاری، ڈراما نویسی، شاعری، کالم نگاری اور تصوف کا فروغ شامل ہیں۔ بابا اشفاق احمد کی صحبت میں 9 سال گزارے اور صوفی ازم کی طرف راغب ہوئے، 2003ءسے 2005ء تک لاہور کے شاکر علی میوزیم میں ڈراما پڑھایا یہ کلاسز ابسن اکیڈمی ناروے اور پاکستان نیشنل کونسل آف آرٹس کے زیر انتظام تھیں، 7 سال ایورسٹ ڈرامیٹک سوسائٹی کے پلیٹ فارم سے سٹریٹ تھیٹر کیا اس سوسائٹی کے لیے ”سفر پاکستان“، ”قمرو“ اور ”بندہ پرور کب تلک“ جیسے ڈرامے نہ صرف لکھے بلکہ ان کی ہدایتکاری بھی کی، انھوں نے 7 برس روزنامہ خبریں اور 2 سال روزنامہ اوصاف میں کالم لکھے، سن 2010ء سے سوشل میڈیا پر کالم لکھ رہے ہیں۔

## اداکاری
افتخار نے ڈراما سیریل تعلق، انوکھی، میں مر گئی شوکت علی، خُدا گواہ، دِلّی کے بانکے، آگ، محبت ہار محبت جیت، خدا زمیں سے گیا نہیں، فصیلِ جان سے آگے، خالدہ کی والدہ، زندگی ہاتھ بڑھا، سنگت، لشکارا، کمی رہ گئی، فرض اور انکار ڈراما، اس کے علاوہ بی بی سی کے پہلے ریڈیو سوپ ”پیار کے پاسپورٹ“ میں اور ”سن آف پاکستان“ فلم میں کام کیا۔

## ڈراما نویسی

## حوالہ جات

زمرہ:اردو ڈراما نگار
زمرہ:بقید حیات شخصیات
زمرہ:پاکستانی مصنفین
زمرہ:پاکستانی ڈراما نگار اور ڈراما نویس
زمرہ:پنجابی شخصیات
زمرہ:پاکستانی مرد ٹیلی ویژن اداکار
زمرہ:اکیسویں صدی کے پاکستانی مصنفین
غلطی 2016ء (اے پلس ٹی وی)

***غلطی (ٹی وی سیریل)*** ایک پاکستانی ٹیلی ویژن رومانٹک اور سماجی اسلامی مسئلہ ڈراما سیریل جو اے پلس انٹرٹینمینٹ پر 14 جولائی، 2016 سے 7 اکتوبر، 2016 تک نشر ہوا، اس کے ہدایت کار کلیم راجپوت اور مصنف افتخار احمد عثمانی ہیں۔

## کہانی
یہ دو ایسی بہنوں کی کہانی ہے جو ایک دوسرے کے ساتھ نہیں رہتیں اور حقیقت یہ ہے کہ وہ بہنیں بھی ہیں۔ ان میں سے ایک اپنے والدین کے ساتھ رہتی ہے اور دوسری کو اس کی آنٹی نے گود لے لیا تھا۔ جب وہ جوان ہوتی ہیں تو کہانی میں ان کا ایک کزن داخل ہوتا ہے، اُس کے گھر والے اس کی شادی اس لڑکی کے ساتھ کرنا چاہتے ہیں جو اپنے والدین کے پاس ہے لیکن وہ دوسری کو پسند کرتا ہے، بہرحال وہ اس صورت حال سے بے خبر کہ یہ دونوں آپس میں سگی بہنیں ہیں، گھر والوں کو بغیر بتائے ان دونوں سے شادی کر لیتا ہے یعنی دوسری لڑکی سے بھی شادی کر لیتا ہے، اسلام میں کوئی آدمی دو بہنوں کے ساتھ بیک وقت شادی نہیں کر سکتا۔

## کاسٹ
* آغا علی
* ثانیہ شمشاد
* سدرہ بتول
* عابد علی
* ساجدہ سید
* شہریار زیدی
* لبنیٰ اسلم
* نائلہ جعفری
* حمزہ اسرار

## حوالہ جات

## بیرونی روابط
* آفیشل ویب گاہ
* Ghalti IMDB میں
* Ghalti اقساط اور جائزے (ٹی وی ڈراموں آن لائن)
* Newpaktv.blogspot کے
* Vidpk

زمرہ:2016ء میں ختم ہونے والے پاکستانی ٹیلی ویژن سیریل
زمرہ:2016ء میں شروع ہونے والے پاکستانی ٹیلی ویژن سیریل
زمرہ:اردو زبان کے ٹیلی ویژن پروگرام
زمرہ:اے پلس انٹرٹینمینٹ سیریز
زمرہ:پاکستانی ڈراما ٹیلی ویژن سیریز
ہندوستان میں 1507ء

## حکومتی عہدے دار

* سکندر لودھی— سلطان سلطنت دہلی 17 جولائی 1489ء تا 21 نومبر 1517ء

## واقعات

* اپریل تا اگست: کنانور کا محاصرہ۔

*

## حوالہ جات



زمرہ:1507ء بلحاظ ملک
زمرہ:ہندوستان میں 1507ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارت میں 1500ء کی دہائی
کرم جلی (اے پلس ٹی وی)

کرم جلی ایک ٹی وی ڈراما ہے جو اے پلس انٹرٹینمینٹ پر نشر ہو رہا ہے۔

## کہانی
چندا ایک غریب لڑکی ہے جو اپنے والدین کے ساتھ رہتی ہے، اس کے والد کو ہمیشہ ایک بیٹے کی خواہش رہی اور وہ اپنی بیٹی کی عزت نہیں کرتا۔ وہ جلد از جلد چندا کی شادی کر کے اپنے سر سے اس کا بوجھ اتارنا چاہتا ہے۔ چندا سب کو خوش رکھنے کے لیے خاموش رہنے کی قربانی دیتی ہے۔چندا کو برین ٹیومر ہے اور وہ ایک بڑی عمر کے شرافت نامی بندے سے شادی بھی اس لیے کرلیتی ہے کہ باپ علاج کا خرچہ نہیں اٹھا سکتا ۔ چندا نے برین ٹیومر والی بات سب سے چھپا رکھی ہے کیونکہ وہ کسی کا دل نہیں دکھانا چاہتی ۔ چندا کا شوہر ذہنی مریض ہے اور انسومنیا اور ہیلوسینیشن کا شکار ہے وہ دن رات چندا پر ظلم ڈھاتا ہے اور شک کرتا ہے ۔ شرافت اس درجہ شک میں مبتلا ھوجاتا ہے کہ اپنے چھوٹے بھائی عنایت پر بھی شک کرتا ہے کہ چندا اور عنایت کے بیچ کوئی ناجائز تعلق ہے۔ جبکہ حقیقت یہ ہے کہ عنایت چندا کے علاج کے لیے پیسے جمع کررہا ہے ۔ ابھی تک کہانی یہاں تک چلی ہے،کرم جلی بہترین ریٹنگز لے رہا ہے اور اے پلس چینل پر نمبر ون ہے۔ ہر منگل کی رات چلنے والے کرم جلی نے نووارد اداکارہ دانیہ انور کو صف اول کی اداکارہ بنادیا۔آج کل کرم جلی کے بہت چرچے ہیں ۔ عورت پر ہونے والے مظالم کو بہت خوبصورتی سے عیاں کیا ہے افتخار افی نے۔ افتخار افی عورتوں کے مسائل پر بڑی دلیری سے لکھتے ہیں اور عورت پر ہونے والے جبر کو مٹانے کا عزم کیے بیٹھے ہیں ۔ عورت کی طرفداری پر ان کو بہت تنقیفد کا سامنا بھی کرنا پڑتا ہے۔ناظرین چندا کا انجام دیکھنے کو بے قرار ہیں۔ کرم جلی مائی پروڈکٹش کی کامیاب ترین سریل قرار دی جارہی ہے

## کاسٹ

* دانیا
* ہمایوں اشرف
* سہیل سمیر
* محبوب سلطان
* طاہرہ امام
* عاصمہ عباس
* صدف عمیر
* روہی خان

## حوالہ جات
رفیق ہند (اخبار)

**رفیق ہند** برطانوی راج میں اردو زبان کا ایک ہفت روزہ اخبار تھا۔ یہ اخبار 5 جنوری 1884ء کو منشی محرم علی چشتی نے لاہور سے جاری کیا۔ منشی محرم علی چشتی نے ہفت روزہ کوہِ نور کی ادارت سے اپنی صحافت کا آغاز کیا۔ وہ اعلیٰ پائے کے صحافی، وکیل اور مقرر تھے۔ انھوں نے منشی ہرسکھ رائے کے ساتھ مل کر انڈین نیشنل سوسائٹی کی بنیاد رکھی اور پنجاب کی سیاسی اور معاشرتی زندگی میں اتنے نمایاں ہوئے کہ آگے چل کر پنجاب کی قانون ساز کونسل کے رکن منتخب ہوئے۔

رفیق ہند اپنے زمانے کا بلند پایہ علمی اور اصلاحی پرچہ تھا۔ مطبع رفیق ہند میں چھپتا تھا، یہ بڑی تقطیع کے 16 صفحات پر مشتمل ہوتا تھا۔ اہم مقامی و غیر ملکی خبریں، قسط وار مضامین اور ہندوستان بھر میں موجود نمائندوں کی اطلاعات پر مبنی رپورٹیں اس اخبار کے مسلسل سلسلے تھے۔ محرم علی چشتی نے برصغیر کی صحافتی تاریخ میں پہلی بار اخبار کی سالگرہ منانے کی طرح ڈالی۔ اخبار کی پہلی سالگرہ پر نا صرف تقریبات کا اہتمام کیا گیا بلکہ اخبار رفیق ہند کا خصوصی نمبر بھی شائع کیا گیا۔ اسے اپنے زمانے کے ممتاز اہلِ قلم کا تعاون بھی حاصل رہا۔ ان میں سر سید احمد خان، محمد حسین آزاد، الطاف حسین حالی، محسن الملک، سید اقبال علی، مولوی ذکاء اللہ دہلوی، مولانا غلام قادر گرامی، فقیر سید جمال الدین، مولانا فتح محمد جالندھری، ڈاکٹر لائٹز، مولانا وحید الدین سلیم وغیرہ شامل تھے۔ محمد حسین آزاد کا سفرنامہ ایران بھی اسی اخبار میں شائع ہوا۔

رفیق ہند مسلمانوں کے حقوق کا علم بردار تھا اور 1888ء تک وہ سر سید احمد خان کی تحریک کی نہایت شد و مد سے تائید کرتا رہا۔ لیکن جب سر سید کے مذہبی عقائد سے اختلاف ہوا تو رفیق ہند پنجاب میں سر سید کی مخالفت کا سب سے بڑا اڈا بن گیا۔ اس دور میں سر سید اور مولوی نذیر احمد کے خلاف فحش قسم کے مضامین بھی چھاپے گئے۔ چناں چہ مولوی نذیر احمد سے مقدمہ بازی بھی ہوئی اور آخر کار 19 جون 1893ء کو محرم علی چشتی نے مولوی نذیر احمد سے معافی مانگنا پڑی۔اس کے علاوہ محرم علی چشتی کی دیگر ہم عصروں سے بھی مقدمہ بازی رہی۔ آخر 1904ء میں رفیق ہند بند ہو گیا۔ تنازعات سے قطع نظر رفیق ہند ایک اعلیٰ پائے کا اخبار تھا، جس میں خبروں اور ٹھوس مضامین کی اشاعت کا بندوبست موجود تھے۔ رائے عامہ کی بیداری، پبلک کا شعور منظم کرنے اور حکومت پر نکتہ چینی کرنے میں اس خبار کا کردار ایک بیباک اخبار کا رہا۔ اردو صحافت کی ترقی اور اسے درپیش مسائل کو حل کرنے کے سلسلے میں بھی اس اخبار نے کوششیں کیں۔

## حوالہ جات

زمرہ:ہندوستان میں 1884ء کی تاسیسات
زمرہ:پاکستان کے کالعدم اخبارات
زمرہ:پاکستان میں شائع ہونے والے اردو اخبارات
زمرہ:لاہور میں میڈیا
سکھ چین (درخت)

یہ درخت عام طور پر گرم اور مرطوب علاقوں میں نشو و نما پاتا ہے۔ یہ جاپان، برصغیر، چین، ملائیشیا اور آسٹریلیا میں پایا جاتاہے

یہ  15-25 میٹر اونچا جاتا ہے اور اس کی چھتری کی چوڑائی اونچائی جتنی ہوتی ہے۔ اس لیے یہ درخت  سایہ کے درخت کے طور پر استعمال کیا جا سکتا ہے۔

یہ مختصر عرصے پتے جڑتا ہے۔

سمندر کی سطح سے لے کر   1200 میٹر کی بلندی  تک یہ پایا جاتا ہے۔

یہ صفر  ° C سے کم اور تقریباً 50  ° C  تک درجہ حرارت پرداشت کر سکتا ہے۔

اسے  500-2،500 ملی میٹر (20-100 انچ) کی سالانہ بارش کی ضرورت ہوتی ہے۔

یہ تقریباُ ہر طرح کی زمین میں اگتا ہے جیسے ریتیلی ، چٹانی ، چونا والی اور تھر والی ۔ یہاں تک کہ اگر اس کی جڑیں نمکین پانی میں بھی ہوں تو بھی یہ بڑھتا رہتا ہے۔

چونکہ یہ مسلسل چند ماہ میٹھے پانی کے اندر ہوتے ہوئے بھی بچ سکتا ہے اس لیے یہ برسات کے موسم میں باخوبی  زندہ رہ سکتا ہے۔

اس کے بیج کا  تیل دیوں کی روشنی اور صابن بنانے کے کام بھی آتا ہے۔ اور بہت سے دیگر اینٹی سیپٹیک علاج کرنے کے لیے استعمال کیا جاتا ہے۔

اس کی جڑیں  9 میٹر (30 فیٹ) تک پھیل سکتی ہیں۔

اس کی گھنی  جڑیں مٹی کے کٹاو کے عمل کو روکتی ہیں اور ریت کے ٹیلوں کو مستحکم کرنے میں یہ درخت مثالی ہے۔

## حوال جات

زمرہ:نباتاتیہ منطقہ حارہ ایشیا
زمرہ:ویکی ڈیٹا سے مطابقت رکھنے والی مختصر تفصیل
زمرہ:نباتات
زمرہ:نباتاتیہ جاپان
زمرہ:نباتاتیہ تائیوان
زمرہ:سرخ فہرست کے کم تشویشناک انواع
زمرہ:درخت
ناگن (جیو کہانی)

***ناگن *** ایک پاکستانی اساطیری سوپ ڈراما ہے جس کا آغاز (جیو کہانی) پر 17 اپریل 2017ء کو ہوا۔''

یہ سوپ ڈراما پاکستان کے ایک نامور پروڈیوسر بابر جاوید کی جانب سے ”بلیو آئی انٹرٹینمنٹ“ نامی پروڈکشن ہاؤس کے زیرِ سایہ بنایا گیا ہے۔ اس ڈراما مین اداکارہ ریشم سجنا کے طور پر، شین جاوید اچھاداری ناگن صنم جہاں کے طور پر، جاناں ملک پشی اور وجیہہ خان درانی مسکان کے طور پر جبکہ مدمقابل حریب فاروق ہیں۔ ادکارہ میرا بھی میڈم کالی کے طور پر ایک جاندار کردار ادا کر رہی ہیں۔ پاکستان کے علاوہ یہ ڈراما یو کے میں بھی (جیو کہانی) کا سب سے زیادہ دیکھا جانے والا شو ہے۔

## حوالہ جات

زمرہ:2017ء میں شروع ہونے والے پاکستانی ٹیلی ویژن سیریل
زمرہ:پر اسرار ٹیلی ویژن سلسلے
زمرہ:سنسی خیز ٹیلی ویژن سلسلے
ہوسیع

**ہوسیع** (عبرانی:הוֹשֵׁעַ، یونانی:Ὠσηέ بہ معنی «نجات خدا کی طرف سے ہے») بنی اسرائیل کے انبیائے صغیر میں سے پہلے نبی، بیری کے بیٹے تھے۔ انھوں نے دبلائم کی بیٹی جُمر سے شادی کی اور اس سے ان کے دو بیٹے اور ایک بیٹی پیدا ہوئی جن کے نام بالترتیب یرزعیل، لوعمی اور لوروحامہ بیان کیے گئے ہیں۔ ہوشع کے عہد نبوت میں بنی اسرائیل نے بعل دیوتا کی پوجا شروع کر دی اور اس کے لیے اونچی جگہوں پر قربانیاں چڑھایا کرتے تھے۔ اور شہر سامرہ میں بچھڑے کے بت کو پوجتے تھے۔ انھیں نہ تو خدا کی کچھ خبر تھی نہ اس سے کوئی نسبت تھی کیونکہ وہ نسبت خدائی کے ہی تو خائن تھے۔ اس حد تک کہ انھوں نے سرے سے وجود شریعت یہودی کا انکار ہی کر دیا تھا۔ لیکن ہوسیع نے انھیں توحید پرستی اور میانہ روی کا درس دیا۔ روایت ہے کہ ہوشع زانی عورتیں خریدتے تھے۔

## نام
نام "ہوسیع " کا مطلب، "نجات" یا "نجات دہندہ"، " یا "مددگار " جیسے الفاظ سے بھی واضح کیا گیا ہے۔

## مقام
اگرچہ کتاب ہوسیع میں کوئی مقام وضاحت سے بیان نہیں کیا گیا اور قطع نظر شمالی خطے کی جغرافیائی اہمیت کے، یہ بات واضح ہے کہ ہوشع نے اپنی پیغمبرانہ زندگی کا تمام عرصہ جہاں گزارا اور اپنے فرائض نبوت کی انجام دہی کی وہ شمالی اسرائیل (سامریہ) سامرہ ہی تھا جہاں سے ان کا آبائی تعلق تھا۔

## خاندان
ہوسیع کے خاندان اور سماجی زندگی کے بارے میں بہت کم معلومات ہیں۔ کتاب ہوسیع کے مطابق انھوں نے دبلائم کی بیٹی جُمر سے شادی کی لیکن جُمر ان کے ساتھ مخلص نہ تھی۔ ہوسیع کو شادی کے وقت اس کے کردار کے بارے میں کچھ علم نہ تھا۔ اس کے برعکس انھیں بعد میں ایک خدائی اشارے کی ذریعے اس کی اطلاع ہوئی جو بنی اسرائیل کے خدا سے غیر مخلص ہونے کی بابت پیغمبران بنی اسرائیل کو دی جاتی رہی۔

## حوالہ جات

زمرہ:عہد نامہ قدیم کے مقدسین
زمرہ:آٹھویں صدی ق م کی شخصیات
زمرہ:اسلام میں بائبل کی شخصیات
زمرہ:عبرانی بائبل میں انبیاء
زمرہ:ویکی ڈیٹا سے مطابقت رکھنے والی مختصر تفصیل
زمرہ:انبیاء
زمرہ:آٹھویں صدی ق م کی عبرانی شخصیات
زمرہ:قدیم یہودی
یہودی دائرۃ المعارف

تصغیر|''یہودی دائرۃ المعارف'' کا سرورق
**یہودی دائرۃ المعارف** انگریزی زبان کا ایک دائرۃ المعارف ہے جو 
یہودیوں اور یہودیت کی تاریخ، ثقافت اور ریاست کے متعلق 15،000 مضامین پر مشتمل ہے۔ اسے پہلی بار نیو یارک شہر کے فنک اینڈ ویگنلز نامی امریکی ناشر کمپنی نے 1901ء اور 1906ء کے وسط میں شائع کیا اور پھر 1960ء کی دہائی میں کے ٹی اے وی پبلشنگ ہاؤس نے اسے دوبارہ شائع کیا۔

## حوالہ جات

زمرہ:1901ء کی کتابیں
زمرہ:1906ء کی کتابیں
زمرہ:آن لائن دائرۃ المعارف
زمرہ:دائرہ عام میں حوالہ جاتی کام
زمرہ:صفحات مع گراف
زمرہ:فنک اینڈ واگنالز کی کتابیں
زمرہ:1906ء کی غیر افسانوی کتب
زمرہ:1901ء کی غیر افسانوی کتب
زمرہ:بیسویں صدی کے دائرۃ المعارف
زمرہ:ویکی ڈیٹا سے مختلف مختصر وضاحت
زمرہ:سرورق سے عاری کتابیں
زمرہ:یہودی ادب
زمرہ:انگریزی زبان میں دائرۃ المعارف
زمرہ:امریکی کتابیں
زمرہ:بیسویں صدی کا ادب
زمرہ:انگریزی ادب
شیری

**شیری** سپین کے شہر شریش میں سفید انگوروں سے تیار کی جانے ایک وائن ہے۔ شیری کی بڑی خصوصیت یہ ہے کہ فرمنٹیشن کے بعد اس میں گریپ سپرٹ شامل کر کے اس کی تاثیر مزید بڑھائی جاتی ہے۔ اسی باعث اسے فورٹیفائیڈ وائن بھی کہتے ہیں۔ شیری کی مختلف اقسام میں الکحل کی مقدار 15 سے 22 فیصد تک ہوتی ہے۔ شیری کی اہم خصوصیت یہ بھی ہے کہ اسے "ایج" یعنی پرانا کرنے کی ضرورت بھی نہیں ہوتی۔
شیری سے متعدد کاک ٹیلز تیار کی جاتی ہیں جن میں شیری کابلر، سپینش سپرٹز، فوگ کٹر اور شیری سینگریا وغیرہ مقبول ہیں

## مزید دیکھیے

## حوالہ جات

زمرہ:ہسپانوی ایجادات
زمرہ:کامنز زمرہ جس کا ربط ویکی ڈیٹا پر ہے
زمرہ:ہسپانوی شراب
زمرہ:ویکی ڈیٹا سے مختلف مختصر وضاحت
شیلومیت ملکہ

**شیلومیت ملکہ لوی** (عبرانی: שלומית מלכה-לו) اسرائِیل کے شہر تل ابیب سے تعلق رکھنے والی ایک فیشن ماڈل ہے جو 23 دسمبر 1993ء کو پیدا ہوئی۔

اس نے بے شمار بین الاقوامی مصنوعات کی اشتہاری مہموں میں حصہ لیا جن میں قابل ذکر لورئیل (L'Oreal)، ارمانی (Armani)، رالف لاورین، (Ralph Lauren) میبیلین (Maybelline)، لینکوم (Lancome)، چینل (Chanel)، شوارزکوف (Schwarzkopf)، برشکا (Bershka)، بیبی (Bebe) اور ملر یوگرٹ (Müller Yogurt.) وغیرہ ہیں۔

سنہ 2015ء میں وہ اطالوی لنجریز کمپنی انتیمیسیمی کی مہم میں ایرینا شاک، باربرا پالوین، بار رافیل اور انا بیٹرز بیروس کو پیچھے چھوڑتے ہوئے وہ چہرہ حسن برائے انتیمیسیمی قرار پائی۔ ایک اہم ماڈل کی حیثیت سے اس کے معاہدہ کی 2016ء اور پھر 2017ء میں تجدید کی گئی۔

## ابتدائی زندگی
شیلومیت ملکہ ایک اسرائیلی خاندان کے ہاں اسرائیل کے شہر تل ابیب میں پیدا ہوئی۔ اس کا والد مراکشی یہودی اور والدہ روسی یہودی وراثتی پس منظر کے حامل ہیں۔ اس کا باپ ایک قانون دان تھا اور اس کی ماں تعلقات عامہ کی مینجر اور اسرائیلی وزیر اعظم کی مشیر تھی۔ بچپن میں شیلومیت ملکہ فوجی اور بیطار بننے کے خواب دیکھا کرتی تھی۔

اسرائیلی فوج میں ملازمت کے پہلے سال کے دوران میں جب وہ خصوصی دستے میں خدمات انجام دے رہی تھی تو ایک ماڈلنگ ایجنٹ نے اس کی تصاویر فیس بک پر دیکھ کر اسے اس طرف راغب کیا۔ اس نے بمشکل تمام یہ کام کرنے کی اجازت حاصل کی۔ اور ارمانی، رالف لورین، لورئیل اور شوارزکوف جیسی کمنیوں کے ساتھ کام کرنے کا موقع حاصل کیا۔

## نجی زندگی
مئی 2017ء میں اس نے اسرائیلی اداکار یہودا لوی سے شادی کر لی۔

## حوالہ جات

زمرہ:1993ء کی پیدائشیں
زمرہ:اسرائیلی خواتین ماڈل
زمرہ:اسرائیلی فوج میں خواتین
زمرہ:اسرائیلی یہودی
زمرہ:بقید حیات شخصیات
زمرہ:تل ابیب کی شخصیات
زمرہ:یہودی خواتین ماڈل
زمرہ:سفاردی یہودی
زمرہ:اشکنازی یہودی
زمرہ:مزراحی یہودی
زمرہ:دی لائنز (ایجنسی) کے ماڈل
جاد (نبی)

**جاد **  ایک پیغمبر ہیں جن کا تذکرہ تنک اور یوسیفس کی تحریروں میں آیا ہے۔ وہ بنی اسرائیل کے مشہور بادشاہ اور پیغمبر داؤد کے ذاتی ابنیاء میں سے ایک تھے۔ تلمود کی روایات کے مطابق ان کے کچھ ملفوظات کتاب سموئیل میں مذکور ہیں۔ سب سے پہلے ان کا تذکرہ سموئیل اول 22: 5 میں آیا ہے جس میں وہ داود کو موآب کی پناہگاہ سے یہودیہ کے جنگلوں کی طرف لوٹنے کا مشورہ دیتے ہیں۔

جاد کا دوسرا تذکرہ سموئیل دوم 24: 11-13 میں آیا ہے جب داود اسرائیل اور یہودیہ کے لوگوں کی مردم شماری کے تعلق اپنی خطا کا اقرار کرتے ہیں، پھر خدا جاد کو داود کی طرف اپنا پیغام لے کر بھیجتے ہیں کہ تین سزاؤں میں کسی ایک کو اپنے لیے منتخب کر لیں۔ 
جاد کا آخری تذکرہ کتاب سموئیل کے 24: 18 میں ملتا ہے جب داود سزا کے طور پر وبا کا انتخاب کرتے ہیں۔ چنانچہ خد وبا نازل کر دیتا ہے جس میں 70 ہزار جانیں جاتی ہیں۔ اسی دوران میں جاد داود کے پاس آتے ہیں اور ان کو کہتے ہیں کہ خدا کے لیے ایک قربان گاہ بنائیں۔ قربان گاہ کی جگہ یبوسی اروناہ کی کھلیان خدا خود منتخب کرتا ہے۔ اسی جگہ سے خدا کی عبادت کی جاتی ہے اور پھر سزا وبا کو روک دیتا ہے۔ بعد میں سلیمان اسی جگہ کو اپنے ہیکل سلیمانی کے لیے منتخب کرتے ہیں۔

تواریخ 21: 18 میں مذکور ہے کہ جاد نے خداوند کے فرشتہ کے ساتھ مقابلہ آرائی کی ہے۔
حلحول میں جاد کا مقبرہ موجود ہے۔

## تواریخ جاد
تواریخ جاد یا جاد کے الفاظ یا ان کی روایات تواریخ اول میں مذکور ہیں اور عموما گم شدہ کتب میں اس کو بھی شمار کیا جاتا ہے۔

## حوالہ جات

زمرہ:دسویں صدی ق م کی شخصیات
زمرہ:عبرانی بائبل میں انبیاء
زمرہ:فرشتہ بیں شخصیات
زمرہ:گیارہویں صدی ق م کی شخصیات
زمرہ:گیارہویں صدی ق م کی عبرانی شخصیات
دیومالائی کہانی

**دیومالائی کہانی** اصنافِ لوک ادب میں سے ایک ہے۔ اس نوع کی کہانیوں میں دیویوں اور دیوتاؤں کے قصے ہوتے ہیں جن کا تعلق براہ راست مذہبی اعتقادات سے ہوتا ہے۔ ان قوموں اور قبیلوں کے مذہب یا عقائد میں دیو مالائی تصورات و خیالات کا عمل و دخل ہوتا ہے، یہ کہانیاں ان میں بہت مشہور و مقبول ہوتی ہیں۔

## بھارتی اور پاکستانی دیومالائی کہانیاں

دنیا کے کئی ملکوں اور تہذیبوں کی طرح بھارت اور پاکستان میں کافی خوب صورت وادیاں، بلند و بالا پہاڑ، بہتے جھرنے، دریاؤں اور تاریخی طور پر پائے جانے والے مقامات ہیں۔ ان میں سے بہت سے مقامات سے جڑی کچھ ایسی افسانوی کہانیاں بھی ہیں جو دیومالائی ہیں۔ اس کے بارے میں محققین کی رائے ہے کہ ہو سکتا ہے ان دیومالائی کہانیوں کا حقیقت سے کوئی تعلق نہ ہو جس کا گمان غالب ہے لیکن یہ کہانیاں سننے اور پڑھنے والوں کو پر صدیوں سے اثر انداز کرتی آئی ہیں۔

## حوالہ جات

زمرہ:اساطیر نگاری
زمرہ:علم الاساطیر
زمرہ:لوک کہانیاں
زمرہ:مذہبی بشریات
زمرہ:ثقافتی انسانیات
زمرہ:یونانی الفاظ اور جملے
زمرہ:روایتی کہانیاں
زمرہ:ویکی ڈیٹا سے مطابقت رکھنے والی مختصر تفصیل
دی رائٹ ریورنڈ

تصغیر|کلیسیائی القاب
**دی رائٹ ریورنڈ (.The Rt. Rev) یا (The Rt. Rev'd) یا (The Right Reverend)** مختلف مسیحی کلیسیائی حلقوں کے عہدے داروں کے لیے بطور عزت وتکریم کلیسیائی خطاب استعمال ہوتا ہے۔
انگلیکانی کلیسیا ئیں اور برطانیہ کی رومن کاتھولک کلیسیاء کے بشپوں (اسقف صاحبان) کے لیے دی رائٹ ریورنڈ جبکہ رومنکاتھولککے آرچ بشپوں (اسقف صاحبان) کے لیے دی موسٹ ریورنڈ استعمال کیا جاتا ہے۔
پریسبیٹیرین کلیسیائی نظام کی حامل بعضکلیسیاؤں کی جنرل اسمبلی کے ماڈریٹر صاحبان کے لیے مستعمل ہے۔
* یونائٹیڈ چرچ آف کینیڈا کے موجودہ ماڈریٹر کے لیے 
* پریسبیٹیرین چرچ اِن آئرلینڈ کے موجودہ ماڈریٹر کے لیے 
* چرچ آف اسکاٹ لینڈ کی جنرل اسمبلی کے موجودہ ماڈریٹر کے لیے 
* مشرقی افریقہ کے پریسبیٹیرین چرچ کے موجودہ ماڈریٹر کے لیے 
* ایونجیلیکل پریسبیٹیرین چرچ گھانا کے موجودہ ماڈریٹر کے لیے 
* چرچ آف نارتھ انڈیا کے موجودہ ماڈریٹر کے لیے 
* یونائٹیڈ پریسبیٹیرین چرچ آف پاکستان میں یہ اصطلاح مستعمل رہی ہے۔ تاحال اس کو ختم کر دیا گیا ہے۔
* کلیسیائے پاکستان کے بشپوں کے لیے مستعمل ہے ۔
* ستلج ریفارمڈ چرچ آف پاکستان کے موجودہ ماڈریٹر کے لیے 
* افریقنمیتھوڈسٹ ایپی اسکوپل چرچ اور افریقن میتھوڈسٹ ایپی سکوپل صیون چرچ کے بشپوں کے لیے استعمال کیا جاتا ہے۔

## حوالہ جات

زمرہ:کلیسیائی القاب
زمرہ:ویکی ڈیٹا سے مطابقت رکھنے والی مختصر تفصیل
مراٹھی ویکیپیڈیا

**مراٹھی ویکیپیڈیا** آزاد دائرۃ المعارف ویکیپیڈیا کا مراٹھی نسخہ ہے۔ اس کا آغاز یکم مئی، 2003ء کو ہوا۔ ویکیپیڈیا کا مراٹھی نسخہ جنوبی ایشیائی نسخوں میں ایک ممتاز نسخہ ہے کیونکہ یہ ویکیپیڈیا کے کئی معیاروں میں اونچے مقام پر ہے۔  مراٹھی ویکیپیڈیا پر 51,326 سے زیادہ مضامین اور 88,175 سے زیادہ مندرج صارفین ہیں۔
الیکسا انٹرنیٹ کی مراٹھی زبان کی ویب سائٹوں کے مشاہدہ کی درجہ بندی میں مراٹھی ویکیپیڈیا 10 ویں مقام پر ہے۔

## تاریخ
### آغاز
ویکیپیڈیا کا یہ نسخہ 1 مئی 2003ء سے http://mr.wikipedia.org ڈومین پر دستیاب ہے اور پہلا مضون 2 مئی کو لکھا گیا تھا۔ *mr* انگریزی میں مراٹھی کا مخفف ہے۔

### ابتدائی ترقی
سنہ 2006ء سے مراٹھی ویکیپیڈیا میں ترقی ہونی شروع ہوئی۔ 13 جنوری 2006ء تک مراٹھی ویکیپیڈیا پر 1500 مضامین موجود تھے۔

27 فروری کو یوم مراٹھی منایا جاتا ہے۔

## صارفین اور مقالہ نویس




### تنظیم اور تقاریب
#### میڈیا کوریج اور ترقی
مراٹھی روزنامہ مہاراشٹر ٹائمز نے 27 جولائی 2006ء کو مراٹھی ویکیپیڈیا کے متعلق خبر شائع کی اور لوگوں کو اس پر تعاون کرنے کی ترغیب دی۔

## رسم الخط

[تصغیر|وسط|600px|One can use [:MW:Universal Language Selector|ULS "अक्षरांतरण" (نقل حرفی) or "मराठी लिपी" (Inscript) typing options to search or edit Marathi Wikipedia articles as shown in this video clip; One can click on the *'cc* to change the subtitle languages to Marathi, English, Sanskrit, Kokani, Ahirani languages.]]

مراٹھی رسم الخط نظام کا کوئی بھی یونی کوڈ مراٹھی ویکییڈیا پر کام کرتا ہے۔ کچھ صارفین انسکرپٹ کا استعمال کرتے ہیں۔ اکثریت آیا گوگل فونیٹک ٹرانسلٹریشن یا یونیورسل لینگویج سیلیکٹر کا استعمال کرتی ہے۔ یہ سہولت مراٹھی ویکیپیڈیا پر موجود ہے۔فونیٹک کی سہولت ابتدائی طور پر جاوا پر مبنی تھی لیکن بعد میں نارایم ایکسٹینشن کے تعاون سے فونیٹک ان پٹ کی سہولت مہیا کی گئی۔ فی الحال مراٹھی ویکیپیڈیا کو یونیورسل لینگویج سیلیکٹر (یو ایل ایس کا تعاون حاصل ہے جس کی وجہ سے فونیٹک تختہ کلید م(مراٹھی: अक्षरांतरण) اورانسکرپٹ تختہ کلید کی سہولت موجود ہے۔ (مراٹھی: मराठी लिपी)۔

## اشفاق احمد

بیدائش 15۔3 2006

## حوالہ جات

زمرہ:پاکستان میں 2003ء کی تاسیسات
زمرہ:اردو زبان کی ویب سائٹس
زمرہ:ویکیپیڈیا بلحاظ زبان
زمرہ:بھارت میں 2003ء کی تاسیسات
زمرہ:بھارت میں ویکیپیڈیا
زمرہ:ہند۔آریائی زبانوں میں ویکیپیڈیا
زمرہ:مراٹھی انسائیکلوپیڈیا
زمرہ:مراٹھی زبان کی ویب سائٹس
زمرہ:مراٹھی زبان
زمرہ:جنوبی ہند۔آریائی زبانیں
یوایل

**یوایل** یا **یوئیل** (عبرانی:יואל بہ معنی «یہوواہ خدا ہے») بنی اسرائیل کے بارہ انبیائے صغیر میں سے دوسرے، فتوایل کے بیٹے اور کتاب یوایل کے مصنف تھے۔ انھوں نے یہودیہ میں زندگی گزاری اور اور یہودیوں کے لیے معاملات قضاء پر کام کیا۔ انھیں سلطنت عزیاہ کے دوران میں یسعیاہ اور عاموس کا ہمعصر کہا جاتا ہے۔ یوئیل کی کتاب، کتاب عاموس، کتاب میکاہ، کتاب صفنیاہ، کتاب یرمیاہ اور کتاب حزقی ایل کا ہی تسلسل ہے۔ یوایل نے یہودیہ میں خشک سالی اور ٹڈیوں کی آفات کے نازل ہونے کی پیش گوئی کی تھی۔ انھوں نے جوانوں و بوڑھوں،  شراب نوشوں،  باغبانوں اور کاہنوں کو توبہ کرنے کی تلقین کی اور وہ سمجھتے تھے کہ بنی اسرائیل پر نزول عذاب کا وقت قریب آچکا ہے۔ یوئیل نے یہودیہ میں وفات پائی لیکن ان کی قبر کے بارے میں معلومات دستیاب نہیں ہیں۔ لیکن ایک طویل روایت کے مطابق یوئیل کی تدفین گوش حلب میں کی گئی تھی۔

## مسیحیت میں
مسیحی انھیں پیغمبر اور قابل تعظیم مانتے ہیں۔ مشرقی راسخ الاعتقاد کلیسیا کی لطوریائی تقویم میں ان کا دن 19 اکتوبر کو منایا جاتا ہے جب کہ کاتھولک کلیسیا میں انھیں 13 جولائی کو یاد کیا جاتا ہے۔ جبکہ آرمینیائی رسولی کلیسیا میں ان کا دن 31 جولائی ہے۔

یوایل کا یہ بیان کہ ’میں [خدا] ہر انسان پر اپنی روح نازل کروں گا۔ تمھارے بیٹے اور تمھاری بیٹیاں نبوت کریں گے۔ تمھارے بوڑھے لوگ خواب اور تمھارے جوان آدمی رویا دیکھیں گے۔‘ پطرس نے اپنے خطبہ روز خاص کے اعمال میں پنتکست میں بیان کیا۔ اور اس کے بعد سے دیگر مذاہب کی شخصیات نے بھی ان کلمات کو اپنے ہاں خصوصی اہمیت دی۔

## بہائیت میں

بہائی مذہب والے بھی یوئیل کو انبیائے صغیر میں سے گردانتے ہیں۔ کتاب ایقان میں بہا اللہ کہتا ہے کہ گذشتہ انبیائے صغیر کی نبوتیں علامتی تھیں جیسا کہ یوایل نبی کی نبوت اس لیے انھیں حقیقی معنوں میں مراد نہیں لینا چاہیے۔

## حوالہ جات

زمرہ:پہلے ہزارے ق م کی پیدائشیں
زمرہ:پہلے ہزارے قبل مسیح کی وفیات
زمرہ:عبرانی بائبل میں انبیاء
زمرہ:عہد نامہ قدیم کے مقدسین
زمرہ:ویکی ڈیٹا سے مختلف مختصر وضاحت
زمرہ:انبیاء
زمرہ:کتب عہد نامہ قدیم
زمرہ:شخصیات بائبل
زمرہ:مردانہ ذاتی نام
کیکی چیلنج

**کیکی چیلنج** یا **کی کی چیلنج** جدید دور میں بے حد مقبول ہونے والا اور  سماجی میڈیا پر وائرل ہونے والا چیلنچ ہے۔ اس کا مقصد یہ ہے کہ سڑک پر چلتی ہوئی کار سے اترنا یا اس کار میں داخل ہونا۔ 

## آغاز
اس چیلنج کا آغاز 2018ء میں اس وقت ہوا جب اوڈیل بیکہام جونیر نے سماجی میڈیا پر ایک ویڈیو شائع کیا جس میں وہ ایک کار سے اترتے ہوئے رقص کرتے دکھائی دیے۔ یہیں سے کیکی چیلنج کا آغاز ہوا۔ 

## جان لیوا نوعیت
اس چیلنج سے جڑی #Kikichallenge اور #inmyfeelingschallenge کے ہیش ٹیگ کے ساتھ انٹرنیٹ پر (خاص طور پر فیس بک اور ٹویٹر پر) شیئر کیے گئے ہیں۔ تاہم یہی ویڈیوز کافی خطرناک بھی ثابت ہوئے ہیں اور کئی لوگوں کو زخمی بھی کر چکے ہیں:
* آئیوا شہر میں 18 سالہ لڑکی کو ایک مشاق رقاصہ جو گریجویٹ بھی تھی، اسی چیلنج کے سبب بری طرح سے زخمی ہو گئی اور اسے ہنگامی طبی نگرانی میں رکھنا پڑا ۔ 
* فلوریڈا میں ایک 22 سالہ نوجوان چلتی ہوئی کار میں چھلانگ لگانا چاہتا تھا۔ تاہم اس سے پہلی ایک اور کار اسے ٹکر دے گئی اور وہ زخمی ہو گیا۔ 

## قانونی تنبیہات
* بھارت میں گجرات، ممبئی اور بنگلور کے پولیس محکموں نے آگاہ کیا کہ کیکی چیلنج رقص کی لات نہیں بلکہ قانون کی لات کو دعوت دے سکتا ہے۔ اس طرح جے پور اور کچھ اور پولیس اداروں نے انتہاہات کو سماجی میڈیا، اخبارات اور الیکٹرانک میڈیا میں شائع کیا۔ 
* متحدہ عرب امارات میں عدالتی محکمے نے ٹویٹر پر 23 جولائی 2018ء کو اعلان کیا کہ تین سماجی میڈیا کے رجحان سازوں کو دیگر افراد کی زندگیوں کو جوکھم میں ڈال دینے، عوامی اخلاق میں رخنہ ڈالنے اور آمد و رفت قانون کی خلاف ورزی کا اس چیلنج کی وجہ سے خاطی پایا گیا تھا۔
* کئی اور ملکوں کے پولیس ادارے بھی سماجی میڈیا مہم کے خلاف اٹھ کڑے ہوئے ہیں۔

## حوالہ جات

زمرہ:سماجی نیٹ ورک
زمرہ:آن لائن گیم
تعزیرات ہند (دفعہ 309)

[تصغیر|404x404پکسل|[جلال الدین اکبر|عہدِ اکبری میں چتوڑ کی ایک راجپوت خاتون کی رسم جوہر یعنی (خود سوزی) کی ایک تصویر۔ (1595ء)]]
**[[تعزیرات ہند]] کی دفعہ 309** اقدام خودکشی یا خودکشی کے اقدام کے نتائج میں ناکامی ہونے سے متعلق ہے، علاوہ ازیں اِس دَفعہ سے خودکشی کی ناکام کوشش ثابت ہونے پر سزا بھی ہو سکتی ہے۔

## متن
تعزیرات ہند 1860ء کی دفعہ 309 یوں ہے:

"اگر کوئی شخص اقدام خودکشی کی کوشش کرے تو اُسے معمولی طور پر قید کی سزا دی جا سکتی ہے جس میں اِضافہ کرکے اُسے ایک سال تک بڑھایا جا سکتا ہے۔علاوہ ازیں جرمانہ بھی عائد کیا جا سکتا ہے۔  "

## تفصیل
اِس دفعہ کے تحت اقدام خودکشی اور ہر وہ عمل شامل ہوجاتا ہے جس سے خودکشی کے عمل کو تقویت ملے۔ ہر ایسا عمل اِس دفعہ کے تحت قابل سزا ہے۔ اِس کے تحت سزا اور جرمانہ دونوں بیک وقت بھی ہو سکتے ہیں۔ سزا معمولی سے لے کر ایک سال تک اور جرمانہ جج کی مرضی پر منحصر ہے۔

## معاملۂ تنسیخ
بھارت کا قانونی کمیشن مدتِ مدید سے اِس دفعہ کی تنسیخ کا دعویٰ کرتا رہا ہے۔بھارتی حکومت نے دسمبر 2014ء میں اِس دفعہ کو منسوخ کرنے کا اعلان کیا تاکہ یہ جرائم کے زمرے سے ہٹ جائے۔ بھارت کے زیادہ تر صوبوں نے اِس کی تنسیخ کی حمایت کی لیکن بعض صوبوں کی جانب سے خدشات پیش کیے گئے کہ اِس دفعہ کی تنسیخ سے ایجنسیاں اُن لوگوں کے سامنے مجبور ہوجائیں گی جو مذہبی طور پر مرن برت رکھتے ہیں یا خود سوزی پر آمادہ ہوجاتے ہیں حالانکہ یہ اقدام خودکشی کے زمرے میں آتے ہیں۔فروری 2015ء میں راجستھان ہائی کورٹ نے ایک مقدمہ میں فیصلے سناتے ہوئے تعزیرات ہند کی دفعات 306 اور 309 کے تحت جین مت کے پیروکاروں کے لیے سنتھرا کی رسم پرسزا عائد کردی جو اقدام خودکشی کے زمرہ میں آتی ہے۔ جین مت کی اِس رسم میں اُس کے پیروکار بخوشی موت کو گلے لگا لیتے ہیں۔

## مزید دیکھیے

* تعزیرات ہند
* تعزیرات ہند کی دفعات
* فہرست دفعات تعزیرات ہند
* موت راحت

## حوالہ جات


زمرہ:تعزیرات ہند
زمرہ:تعزیرات ہند کی دفعات
زمرہ:تعزیری قید
زمرہ:بھارت میں خودکشی
طلال مداح

**طلال مداح** (5 اگست  1940 – 11 اگست 2000; ) سعودی موسیقار  اور نغمہ نگار تھے۔ ان کے نام میں شامل مداح ان کی والدہ کے خاندان کی طرف سے ہے۔ ان کے مداح ان کو " صوت الارض  () کے نام دیتے ہیں۔ اس کے علاوہ  وہ سنہری گلے والے () کے نام سے بھی مشہور ہیں۔ وہ بیسویں صدی کے ایک مشہور و معروف عرب موسیقار تھے۔ 

## حوالہ جات

زمرہ:1940ء کی پیدائشیں
زمرہ:2000ء کی وفیات
زمرہ:بیسویں صدی کے گلوکار
زمرہ:سعودی مرد گلوکار
زمرہ:مکی شخصیات
زمرہ:اسٹیج پر وفات پانے والے موسیقار
زمرہ:اسٹیج پر اموات
زمرہ:بیسویں صدی کے مرد گلوکار
زمرہ:ویکی ڈیٹا سے مختلف مختصر وضاحت
زمرہ:عود نواز
زمرہ:مکہ میں پیدا ہونے والی شخصیات
مثالیات

**مثالیات** بائبل کی علم تفسیر میں تشریح کا ایک طریقہ ہے۔ اس کے مطابق پرانے عہد نامہ کی بعض شخصیتیں، واقعات اور رسوم بطور عکس یا ”مثال“ دیکھی جاتی ہیں جو بعد کی عظیم اور اہم تر شخصیتوں، واقعات اور رسوم کی طرف اشارہ کرتی ہیں ۔ یہ علم پرانے عہد نامہ کی مسیحی تفسیر میں استعمال ہوتا ہے۔ اس کے مطابق اُن بیانوں کو جو شروع میں کسی تواریخی واقعہ سے تعلق رکھتے تھے یسوع مسیح اور کلیسیا سے منسوب کر کے ان سے گہرا روحانی مفہوم اخذ کیا جاتا ہے ۔ مثالیات میں یہ فرض کر لیا جاتا ہے کہ پرانے عہد نامہ اور نئے عہد نامہ میں مماثلت ہے کیونکہ دونوں ایک ہی خدا اور اس کے اپنے لوگوں سے عہد سے تعلق رکھتے ہیں۔ نئے عہد نامہ میں پولس رسول آدم کو مسیح کا مثيل کہتا ہے اور بنی اسرائیل کے بیابان کے تجربے کو کلیسیا کے لیے نمونہ ٹھہراتا ہے۔ عید فسح اور خروج کے واقعات اس قسم کشی کی بہت سی مثالیں مہیا کرتے ہیں۔ نوح، ملک صدق اور یوناہ کی شخصیتیں بھی اچھی مثالیں ہیں۔ اگر پولس اسے تمثیل کہتا ہے تو بھی گلتیوں 4: 22-31 بھی مثالیات کا ایک نمونہ ہے۔ اس علم کی ابتدا پرانے عہد نامہ ہی سے ہو گئی تھی۔

## حوالہ جات

زمرہ:بائبل کی مسیحی الٰہیات
زمرہ:تفسیر بائبل
زمرہ:مسیحی اصطلاحات
زمرہ:مسیحی پیکر نگاری
زمرہ:ویکی ڈیٹا سے مختلف مختصر وضاحت
زمرہ:انتقاد بائبل
زمرہ:مسیحی دفاع ایمان
زمرہ:علم تشریح
ہمفرے سرفراز پیٹرز

**ہمفرے سرفراز پیٹر** ایک انگلیکانی بشپ (اسقف) ہیں۔ 2011ء سے پشاور ڈایوسیسکلیسیائے پاکستان کے بشپ ہیں اور 20 مئی 2017ء سے کلیسیائے پاکستان کے ماڈریٹر بشپ ہیں ۔ یہ پشاور ڈایوسیس میں رفاعی اور ترقیاقی تنظیم کے سیکریٹری کی خدمات سر انجام دے چکے ہیں۔ یہ انگلیکانی ریلائمنٹ کے حامی ہیں۔ انھوں نے 6 تا 10 جنوری 2014ء میں مغربی امریکا کی انگلیکانیکلیسیا میں کالج آف بشپس میں شرکت کی۔۔

## حوالہ جات

زمرہ:بقید حیات شخصیات
زمرہ:پاکستانی انگلیکان
زمرہ:پاکستانی پروٹسٹنٹ
زمرہ:پاکستانی شخصیات
زمرہ:پشاور
عالمی رضاعتی ہفتہ

[تصغیر|[سیرالیون|سیئر لییون میں مائیں رضاعت کا ہفتہ منانے کے لیے جمع ہوئی ہیں۔]]

**عالمی رضاعتی ہفتہ** (جسے بغرض اختصار انگریزی زبان کے حروف **ڈبلیو بی ڈبلیو** بھی لکھا جاتا ہے)، ایک سالانہ جشن ہے جسے ہر سال یکم تا 7 اگست دنیا کے 120 سے زائد ممالک میں منایا جاتا ہے۔ ڈبلیو بی ڈبلیو کی ویب گاہ کے ڈاٹا کے مطابق عالمی رضاعتی ہفتہ 2010ء کے تحت دنیا بھر میں 540 تقاریب منعقد ہوئے جن میں 488 تنظیموں اور 406,620 شرکاء حصہ لے چکے ہیں۔ اس موقع کی مکمل فہرست یہاں پر دستیاب ہے۔

چونکہ اسے وابا، عالمی ادارۂ صحت اور یونیسیف کی جانب سے مشترکہ طور پر منظم کیا جاتا ہے، ڈبلیو بی ڈبلیو اس مقصد سے آگے آیا کہ وہ بطور خاص رضاعت کو زندگی کے پہلے چھ مہینے کے دوران فروغ دے گا، جس کی وجہ سے کافی صحت کے فوائد حاصل ہوتے ہیں، کئی کلیدی عناصرِ تغذیہ ملتے ہیں، مہلک امراض جیسے کہ نمونیا سے تحفظ ملتا ہے۔ اس کے علاوہ اس سے بچوں کی نشو نما اور ہمہ تن ترقی ممکن ہے، ان سب باتوں کو مقاصد کے زمرے میں سب سے پہلے 1991ء میں رکھا گیا۔

## تاریخ
عالمی رضاعتی ہفتہ وابا کی جانب سے پہلی بار 1992ء میں منایا گیا اور اب اسے دنیا کے 120 سے زائد ممالک میں منایا جاتا ہے۔اسے عالمی ادارۂ صحت ، یونیسیف، ان کے شراکت داروں جن میں ادارے، تنظیمیں اور حکومتیں شامل ہیں، کی جانب سے مشترکہ طور پر منظم کیا جاتا ہے۔وابا کی خود کی تشکیل 14 فروری 1991ء کو ہوئی تھی اور اس کا مقصد یہ تھا کہ عالمی رضاعت کی تہذیب کی باز تاسیس ہو اور یہ دیگر جگہوں پر رضاعت کی سہولتیں میسر ہوں۔

عالمی ادارہ صحت اور امریکن اکیڈمی آف پیڈیاٹریکس اس بات پر زور دیتے ہیں کہ رضاعت ماں اور بچے دونوں کے لیے کافی اہم ہے۔ یہ دونوں سفارش کرتے ہیں کہ زندگی کے پہلے چھ مہینے خالصتًا رضاعت یا ماں کا دودھ پلانا ضروری ہے اور اس کے بعد اگلے ایک سے دو سال یا اس سے زیادہ عرصہ اضافی رضاعت درکار ہے۔ عالمی رضاعتی ہفتہ انوسینٹی قرارداد کی بھی یاد تازہ کرتا ہے جو عالمی ادارہ صحت اور یونیسیف کی جانب سے اگست 1990ء میں رضاعت کے تحفظ اور اس کی مدافعت کے لیے تھا۔

## مزید دیکھیے
* رضاعت
* رضاعت کا فروغ
* نومولود سے ہمدردانہ اسپتالی پہل
* ورلڈ الائینس فار بریسٹ فیڈینگ ایکشن (وابا)
* یونیسیف
* عالمی ادارۂ صحت

## حوالہ جات

## بیرونی حوالہ جات
* 

زمرہ:اگست کی تقریبات
زمرہ:رضاعت
زمرہ:1992ء کی متعارفات
زمرہ:سماجی تحریکیں
زمرہ:عالمی ادارہ صحت
زمرہ:ہفتے
زمرہ:1991ء میں تاسیس شدہ مکرر واقعات
عقد انامل

عقد انامل عربوں کے اعرداد وشمار کا طریقئہ کار ہے۔نیزرسول اللہ صلی اللہ علیہ وسلم کی سنت ہے
رضاعت

تصغیر| رضاعت
**رضاعت** سے مراد کسی نومولود یا کم عمر بچے کو دودھ پلانا۔ حالاں کہ دنیا کے مختلف حصوں میں مائیں اپنے بچوں کو مختلف عمروں تک خود کا دودھ پلاتی ہیں، مگر عام طور سے رواج پیدائش سے لے کر چھ ماہ تک زیادہ دیکھا گیا ہے۔ کچھ معاشروں میں یہ میعاد بڑھ کر دو سے تین سال بھی ہے۔ جب کہ کچھ ماں اس سے بھی کہیں زیادہ عمر تک بچوں کو دودھ پلاتی ہوئی بھی پائی گئی ہیں۔

## رضاعت کے فوائد
* ماں کا دودھ وہ تمام ضروری مغذیات فراہم کرتا ہے جو بچے کی زندگی کے شروع کے چھ مہینے میں اس کی تمام ضروریات کو پوری کرتی ہیں۔
* اس میں موجود پروٹین زود ہضم اور جذب ہوجاتی ہے۔
* اینٹی باڈیز اور امیونو گلوبولین سے بھر پور ماں کا دودھ بچوں کی بیماری سے مدافعت کی طاقت کو مضبوط کرنے میں معاون ہے۔
* اس سے الرجی اور انفیکشن کا امکان کم ہوتا ہے۔
* اس سے ماں اور بچوں کے رشتے اور گہرے ہو جاتے ہیں۔
* یہ بوتل کے دودھ کی مصنوعیت اور عدم صحت کے ماحول سے پاک ہے۔ 

## مزید دیکھیے
* رضاعت (فقہ)
* عالمی رضاعتی ہفتہ

## حوالہ جات


زمرہ:حقوق اطفال
زمرہ:بین الشخصی تعلقات
زمرہ:حقوق نسواں
زمرہ:انسانی سلوک
زمرہ:قبالت
زمرہ:کامنز زمرہ جس کا ربط ویکی ڈیٹا پر ہے
زمرہ:آر ٹی ٹی
زمرہ:ویکی ڈیٹا سے مختلف مختصر وضاحت
زمرہ:برہنگی
زمرہ:غذائیت
غبن (ناول)

**غبن **  منشی پریم چند کا لکھا ناول ہے۔ یہ ناول 1931 میں لکھا گیا۔

## خلاصہ
ناول اپنے اندر معاشرے میں موجود رشوت ستانی، عصمت فروشی، ظلم اور پولیس کی جانب سے زیادتی بھی دکھاتا ہے۔ یہ ناول متوسط طبقے کی دنیا کے ارد گرد گھومتا ہے۔ ناول کا مرکزی کردار ایک نوجوان رماناتھ ہے جسے دوستوں کے ساتھ عیاشی کرنا پسند ہے، گھریلو حالات تنگ ہونے کے باوجود وہ امیر دوستوں کی صحبت میں دن گزارتا ہے۔ وہ ناول کی مرکزی زنانہ کردار جالپا سے شادی کرتا ہے، جس کے بعد وہ اپنی بیوی کو حسن کی دیوی سمجھتا ہے اور ہر طریقے سے اس کی خواہشات پوری کرنے کا تہیہ کرتا ہے۔ جالپا شروع میں خودغرضی کا کردار ادا کرتی ہے اور رماناتھ کی کم آمدنی کا علم ہونے کے باوجود عیاشی کو اپنا اوڑھنا بچھونا بنائے رکھتی ہے۔۔ قرض سے تنگ آ کر رماناتھ سرکاری کھاتے میں غبن کرنے پر مجبور ہو جاتا ہے خود پریشان رہ کر بھی اپنی بیوی کو سکھی رکھتا ہے لیکن ایک دن بیوی کے سامنے اپنی پول کھلنے کے بعد وہاں سے بھاگ نکلتا ہے اور یہیں سے ناول کا اختتامی مرحلہ شروع ہوتا ہے۔

ناول کے آخر تک پہنچتے پہنچتے جالپا ایک مثالی کردار کی حامل خاتون بن جاتی ہے۔ اس میں وہ تمام خوبیاں آ چکی ہیں جو ایک بیوی میں ہونی چاہیں۔

اپنے تمام تر زیورات کو فروخت کر کے وہ ایک ایک پیسہ چُکا دیتی ہے لیکن رماناتھ اس سب سے بے خبر کلکتہ میں بے بسی کی زندگی گزار رہا ہے۔ حالات کا مقابلہ نہ کرنا اور سچ نہ کہ پانے کی کمزوری رماناتھ کا آخری دم تک پیچھا نہیں چھوڑتی ہے اور وہ اس حد تک گر جاتا ہے کہ ایک مقدمہ میں جھوٹی گواہی بھی دے دیتا ہے۔ شوہر کی محبت اور اپنی کوتاہیوں کا کفارہ کرنے کی غرض سے جالپا کلکتہ کا سفر کرنے پر مجبور ہو جاتی ہے اور کئی ترکیبوں اور کوششوں کے ساتھ بالآخر اپنے شوہر کو بچا لیتی ہے۔

اس ناول کے ایک سرسری جائزے میں اگر چیکہ یہ لگ سکتا ہے ایک مسلمان خاتون زہرہ کو طوائف کے طور پر دکھا کر پرہم چند نے مذہبی نفرت کا پرچار کیا ہے، لیکن آخر میں اسی طوائفہ کو ایک شخص کی جان بچاتے ہوئے خود کی جان قربان کر کے مثال بنا دیا ہے، جو در حقیقت مصنف کی تخلیقی نوعیت کا مظہر ہے۔

رتن اور وکیل کا ناول میں حصہ ایک الگ رجحان کو ظاہر کرتا ہے کہ دولت انسان کو دلی سکون نہیں دے سکتی۔

دیبی دین کا کردار بے آسرا لوگوں کے دکھ درد کو سمجھنے اور مشکل میں ان کے کام آنے کا ایک پیغام لیے ہوئے نظر آتا ہے۔

## حوالہ جات

زمرہ:1931ء کے ناول
زمرہ:ہندی ناول
زمرہ:پریم چند کے ناول
زمرہ:اوکسفرڈ یونیورسٹی پریس کی کتابیں
زمرہ:سرورق سے عاری کتابیں
زمرہ:ویکی ڈیٹا سے مختلف مختصر وضاحت
زمرہ:برطانوی ہند میں سیٹ ناول
زمرہ:بھارتی ناول جن پر فلمیں بنیں
غبن (1966ء فلم)

**غبن **   فلم 1966 میں بنائی گئی تھی۔ اس کی کہانی اسی نام سے لی گئی ہے۔ غبن ناول منشی پریم چند نے 1931 میں لکھا تھا۔ 

## کاسٹ
* سنیل دت - رامناتھ
* سادھنا شوداسانی - جالپا
* مینو ممتاز - زہرہ جان

## مزید دیکھیے
* غبن (ناول)

## حوالہ جات

زمرہ:1960ء کی دہائی کی ہندی فلم نامکمل
زمرہ:1960ء کی دہائی کی ہندی زبان کی فلمیں
زمرہ:1966ء کی فلمیں
زمرہ:بھارتی سیاہ و سفید فلمیں
زمرہ:بھارتی فلمیں
زمرہ:ہندی زبان کی فلمیں
زمرہ:رشی کیش مکھرجی کی ہدایت کاری میں بننے والی فلمیں
زمرہ:بھارتی ناولوں پر مبنی فلمیں
زمرہ:شنکر-جے کشن کی مرتب کردہ موسیقی پر مشتمل فلمیں
رضاعت کا فروغ

[تصغیر|[بین الاقوامی رضاعت کی علامت]]

**رضاعت کا فروغ** ان مربوط سرگرمیوں اور پالیسیوں کا نام ہے جن سے کہ خواتین، نومولودوں اور شیرخواروں کی صحت کی دیکھ ریکھ کو یقینی بنایا جا سکے۔

عالمی ادارۂ صحت یہ سفارش کرتا ہے کہ شیرخوارگی کی عمر کے بچوں کو زندگی کے پہلے چھ مہینوں تک خالصتًا ماں کا دودھ پلایا جانا چاہیے تاکہ انھیں مناسب صحت اور نشو و نما حاصل ہو، جس کے بعد دو سال یا اس کے آگے تک معاون غذا فراہمی کے ساتھ ساتھ ماں کے دودھ پلانے کا سلسلہ بھی جاری رکھنا چاہیے۔ تاہم جدید دنیا میں 40 فی صد سے کم چھ مہینے سے کم عمر شیر خوار بچے ہی عالمی سطح پر خالصتًا ماں کے دودھ پر منحصر زندگی جی رہے ہیں۔

عوامی صحت کی بیداری سے جڑے تقاریب جیسے کہ عالمی رضاعتی ہفتہ، اور اس کے علاوہ صحت سے جڑے پیشہ ور لوگوں کی تربیت اور ان کی منصوبہ بندی اس مقصد پر مبنی ہے کہ یہ اعداد و شمار میں اضافہ کیا جائے۔

## مزید دیکھیے
* رضاعت
* نومولود سے ہمدردانہ اسپتالی پہل
* رضاعتی فعالیت
* ماں کے دودھ کے متبادلات کی بازارکاری کا بین الاقوامی کوڈ
* عوامی صحت
* ورلڈ الائینس فار بریسٹ فیڈینگ ایکشن (وابا)

## حوالہ جات

زمرہ:رضاعت
زمرہ:ترویج صحت
زمرہ:قبالت
زمرہ:ویکی ڈیٹا سے مطابقت رکھنے والی مختصر تفصیل
لیلا مشرا

**لیلا مشرا**  ایک بھارتی فلم اداکارہ تھیں۔ انھوں نے تقریباً پانچ دہائیوں میں 200 سے زائد فلموں میں کام کیا۔ انھیں فلم شعلے میں "موسی" سے کردار سے بھی جانا جاتا ہے۔

## بیرونی روابط
* 
* Leela Mishra at *[[بالی وڈ ہنگامہ]]*
* Leela Mishra Filmography at Upperstall

## حوالہ جات

زمرہ:1908ء کی پیدائشیں
زمرہ:1988ء کی وفیات
زمرہ:برطانوی ہند کی شخصیات
زمرہ:بیسویں صدی کی بھارتی اداکارائیں
زمرہ:بھارتی فلمی اداکارائیں
زمرہ:ضلع امیتھی کی شخصیات
زمرہ:ہندی سنیما کی اداکارائیں
زمرہ:بھوجپوری سنیما کی اداکارائیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:وفیات بسبب دورہ قلب
زمرہ:اتر پردیش کی شخصیات
زمرہ:بنارس کی شخصیات
گلاب دیوی چیسٹ ہسپتال

**گلاب دیوی چیسٹ ہسپتال** () فیروزپور روڈ، لاہور، پنجاب، پاکستان میں ایک 1،500 بستر کا خصوصی طور پر امراض سینہ کا نیم نجی ہسپتال ہے۔ اسے 1934ء برطانوی ہند کے سیاست دان لالہ لاجپت رائے نے اپنی والدہ **گلاب دیوی** کی یاد میں بنوایا جن کی وفات 1927ء میں تپ دق سے ہوئی تھی۔

لالہ لاجپت رائے (ہندوستان کے مشہور اور معروف انقلابی لیڈر اور تحریکِ آزادیِ ہند کے مجاہد، مدیر) کی والدہ گلاب دیوی ٹی بی کے مرض میں مبتلا ہوکر انتقال کرگئیں، تو لالہ نے اپنی والدہ کی بیماری کو بہت محسوس کیا اور چاہا کہ آئندہ نسلوں کے لیے اس بیماری سے بچاؤ کا سلسلہ ہونا ضروری ہے۔ لہٰذا انھوں نے 1927ء میں اپنی والدہ کے نام سے ایک ٹرسٹ بنایا۔ حکومت نے دس ایکڑ اراضی عطیہ کی۔ چالیس ایکڑ اراضی حکومت سے سولہ ہزار روپے کے عوض خریدی گئی۔ 1931ء میں تعمیر شروع ہوئی اور چار سال کے عرصے میں عمارت پایۂ تکمیل کو پہنچی۔ 17 جولائی 1934ء کو مہاتما گاندھی نے اس ہسپتال کا افتتاح کیا۔ آزادی کے بعد قائد اعظم محمد علی جناح 6 نومبر 1947ء کو یہاں تشریف لائے۔
یہ ہسپتال آج بھی فیروز پور روڈ پر ارفع کریم ٹیکنالوجی پارک کے نزدیک واقع ہے۔
## حوالہ جات
(کتاب لَہور، لَہور ہے از عبد المنان ملک صفحہ نمبر 126 سے انتخاب)

## بیرونی روابط
* 

* Location on گوگل میپس

زمرہ:لاہور میں ہسپتال
زمرہ:1934ء میں مکمل ہونے والی ہسپتال عمارات
زمرہ:لالہ لاجپت رائے کی یادگاریں
زمرہ:بھارت میں 1934ء کی تاسیسات
سیتامڑھی

**سیتامڑھی** ہندوستان کے صوبہ بہار کا ایک زرخیز اور مردم خیز ضلع ہے۔ یہ 1975ء میں صوبہ بہار کے مظفرپور سے کٹ کر بنا۔  2011ء کی مردم شماری کے مطابق اس کی کل آبادی 3,423,574 ہے۔ سیتامڑھی کی سر زمین پر بڑی عظیم الشان اور عظیم المرتبت شخصیتیں پیدا ہوئیں ہیں جن میں نمایاں نام علامہ مفتی عبد الرحمٰن محبی اور علامہ رحیم بخش باتھ اصلی اور حضور ظفرملت پوکھریراشریف کا ہے۔

روایات کے مطابق یہ جگہ ہندو دیوی سیتا کی جائے پیدائش ہے۔

## حوالہ جات

زمرہ:ضلع سیتامڑھی
زمرہ:ضلع سیتامڑھی کے شہر اور قصبے
زمرہ:راماین میں مذکور مقامات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بہار کے سیاحتی مقامات
مخلوط حکومت

اتحادی حکومت پارلیمانی حکومت کی ایک کابینہ ہے

جس میں بہت یا ایک سے زیادہ سیاسی جماعتیں تعاون کرتی ہیں، اس میں "اتحاد" کے اندر کسی بھی پارٹی کے اقتدار کو کم کرنا ہے۔ اس انتظام کی معمول کی وجہ یہ ہے کہ پارلیمنٹ میں کوئی جماعت اکثریت حاصل نہیں کرسکی
پاکستان جمہوری پارٹی

پاکستانی جمہوریہ پارٹی پاکستان میں ایک سیاسی جماعت ہے۔ آخری قانون ساز انتخابات میں، 20 اکتوبر 2002 میں، پارٹی نے مقبول ووٹ کا 0.3٪ جیت لیا اور 272 منتخب ارکان میں سے 1سیٹ حاصل کی. اس جماعت نے حال ہی میں پنجابی پنجاب، جنوبی پنجاب اور سندھ / بلوچستان کے بعض حصوں اور خیبر پختونخوا کے کچھ حصوں کو مضبوط بنانے کے لیے پی ٹی آئی کے ساتھ ضم کیا ہے۔

اس پارٹی (پی ڈی پی) نے پی ٹی آئی کو سماجی جمہوریت کے بڑے پیمانے پر بنیاد دی ہے اور پرانی پی ڈی پی پرانے پیپلز پی پی کے خلاف تھا (جو تھا اور اب بھی ایک بہت ہی سندھی زبان پرستی پر مبنی جماعت ہے)

دونوں مخالف سامعین اور مخالف -پاکستانی قومی پارٹی اور قومی طالب علم کی تحریک کی قیادت میں کچھ موجودگی، خاص طور پر لبرل طالب علم فیڈریشن (ایل ایس ایس) اور قومی طالب علم فیڈریشن (این ایس ایس).

صدر

محمد ارشد چوہدری

راؤ جاوید علی خان، سینئر نائب صدر

ڈاکٹر سید محمد حسین پیرزادہ، چیف آرگنائزر اور نائب صدر کراچی

پارٹی کے موجودہ چیئرمین بشارت مرزا، [1]

27 جون، 2013 کو، انتخابی کمیشن آف پاکستان نے شاہیدین ڈیموکریٹک پارٹی آف پاکستان کے حوالے سے اعلان کیا.

زمرہ:سیاسی جماعت سانچے بلحاظ ملک
پاکستان سوشلسٹ ڈیموکریٹک پارٹی

پاکستان سوشل ڈیموکریٹک پارٹی پاکستان میں ایک سیاسی جماعت ہے۔ 2002 میں، بیلٹ پر پارٹی کی علامت کے طور پر ایک کلائی کے ساتھ کیا، اس نے قومی اسمبلی کے انتخابات اور علاقائی اسمبلی کے انتخابات میں ایک امیدوار کھڑا کیا، لیکن کوئی نشستیں نہیں ملی.

2004 میں انتخابی کمیشن نے پارٹی اور دس دیگر جماعتوں کو ایک چارٹرڈ اکاؤنٹنٹ کی طرف سے آڈٹ کردہ اکاؤنٹس کے جمع کردہ بیان اور دوبارہ پیش کرنے کا مطالبہ کیا. (34 جماعتوں نے اکاؤنٹس کے کسی بھی بیان کو پیش نہیں کیا تھا اور نااہل قرار دیا.)

پاکستان سوشل ڈیموکریٹک پارٹی مجیب الرحمن کیانی، پارٹی کے ایک تجزیہ وکیل اور چیئرمین اور عرفان کوزر، ڈپٹی ڈائریکٹر کی طرف سے چلایا جاتا ہے۔

پارٹی کے جامع منشور کو فعال سیاست میں اس سالوں کے دوران پرنٹ کیا گیا تھا۔ اس کے بانی 'ایک ذمہ دار سیاست' نامی ایک اشاعت کے مصنف ہیں، جس کی وسیع پیمانے پر اپنی اشاعت کے دوران فروخت کیا جاتا ہے۔ اس نے پاکستان میں آنے والی سیاست پر پیشن گوئی اور توقعا

زمرہ:سیاسی جماعت سانچے بلحاظ ملک
میٹرو-2

تصغیر|ریاستہائے متحدہ کی فوجی انٹیلی جنس کا میٹرو-2 نظام کا نقشہ

**میٹرو-2** (; ) ماسکو میٹرو کے متوازی ایک خفیہ زیر زمین میٹرو نظام کا غیر رسمی نام ہے۔
اسے جوزف استالن کے دور میں بنایا یا کم سے کم شروع کیا گیا اور کے جی بی نے اسے **ڈی-6** (; ) کا نام دیا۔

## حوالہ جات

## بیرونی روابط

* A thorough site on the subject 
* Detailed analysis of the system 
* GlobalSecurity.org article 
* BBC News article 
* Detailed map of the famous part of the system (D6 system, OAO "TransInzhStroy" system, and not very famous "SovMin system") by NIO "Azimut"
* A supposed map of the system 
* Moscow's "Metro-2": The Ultimate "Secret Subway"، The World’s Ultimate Secret Subway Network! Moscow Metro-2!! Detailed Line Descriptions!!!، Moscow's Metro-2: Fact or Fantasy? commentary about various aspects of Metro-2 lore, sometimes smug, sometimes satirical but readable. 

زمرہ:ماسکو میٹرو
زمرہ:مخفی مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:روس میں عاجلانہ نقل و حمل
زمرہ:ویکی ڈیٹا سے مطابقت رکھنے والی مختصر تفصیل
مسیحیت اور یہودیت

مسیحیت کی اصل ہیکل دوم یہودیت ہے لیکن دونوں مذاہب مسیحیت کی پہلی صدی میں الگ ہو گئے۔ مسیحیت کے عقائد عہد نامہ جدیدمیں مذکور یسوع مسیح کی تعلیمات پر مبنی نئے معاہدہ کی روشنی میں راسخ الاعتقادیت اور صحیح یقین پر مبنی ہیں ۔  یہودیت کے عقائد تلمود اور تورات میں مذکور عہد موسی پر مبنی صحیح یقین اور راسخ الاعتقادیت پر مبنی ہیں۔ 

## حوالہ جات

زمرہ:مسیحیت اور یہودیت
زمرہ:صفحات مع گراف
جوانی پھر نہیں آنی 2

**جوانی پھر نہیں آنی 2** 2018ء کی ایک پاکستانی *کامیڈی ڈراما* فلم ہے۔ اس فلم کے ہدایت کار ندیم بیگ ہیں۔ یہ فلم 2014ء کی فلم جوانی پھر نہیں آنی کا سیکیول ہے۔ فلم جوانی پھر نہیں آئی 2 میں فہد مصطفیٰ، ہمایوں سعید، احمد علی بٹ، واسع چوہدری، ماورا حسین، ثروت گیلانی، کنول جیت سنگھ، کبریٰ خان، عظمیٰ خان سمیت دیگر اداکار شامل ہیں۔

## موسیقی

## مزید دیکھیے
* جوانی پھر نہیں آنی
* 2018ء کی پاکستانی فلموں کی فہرست

## حوالہ جات

زمرہ:2010ء کی دہائی کی رومانوی مزاحیہ فلمیں
زمرہ:2018ء کی پاکستانی فلمیں
زمرہ:2018ء کی فلمیں
زمرہ:2018ء کی مزاحیہ فلمیں
زمرہ:اردو زبان کی فلمیں
زمرہ:استنبول میں عکس بند فلمیں
زمرہ:استنبول میں سیٹ فلمیں
زمرہ:ان پٹ کی غلطیوں کے ساتھ ٹریک فہرستیں
زمرہ:پاکستانی رومانوی مزاحیہ فلمیں
زمرہ:دبئی میں عکس بند فلمیں
زمرہ:دبئی میں فلم سیٹ
زمرہ:سکس سگما پلس
زمرہ:عمومی ثقافت میں پاک بھارت تعلقات
زمرہ:ندیم بیگ
زمرہ:ایک آئٹم نمبر والی فلمیں
زمرہ:چھوٹے پیغام خانوں کا استعمال کرنے والے مضامین
زمرہ:2010ء کی دہائی کی اردو زبان کی فلمیں
زمرہ:پاکستانی سیکوئل فلمیں
ناتن

تصغیر|200px|ناتن داؤد کے دربار میں
**ناتن** ( ؛ ) عبرانی تنک میں مذکور ایک عظیم شخصیت ہیں۔ ان کا زمانہ تقریباً 1000 سال قبل مسیح کا ہے۔
ان کے اقوال و افعال کا تذکرہ کتاب سموئیل، کتاب سلاطین اور کتاب تواریخ میں موجود ہے۔ (خصوصاً 2 سموئیل 7: 2-17، 2 سموئیل 12: 1-25)۔
کتاب سموئیل کی روایات کے مطابق ناتن داؤد کے درباری پیغمبروں میں سے ایک تھے۔ انھوں نے داؤد بادشاہ کو خدا کے اس عہد کے بارے میں باخبر کیا تھا جو خدا ان کے ساتھ کرنے والے تھے۔ (2 سموئیل 7: 4-17 اس کو ناتن کا معجزہ بھی کہا جاتا ہے۔)

خدا نے داؤد کے لیے ایک گھر بنایا (آل داؤد)، یہ داؤد کے لیے خدا کا انعام تھا، چنانچہ داؤد بھی خداکے لیے ایک گھر تابوت سکینہ تعمیر کرنا چاہتے تھے، اس پر ناتن نے ان کو متنبہ کیا کہ ایسا نہ کریں۔ اس کے ایک اور واقعہ ہوا جہاں ناتن داؤد کے لیے فرشتہ بن کر ثابت ہوئے۔ واقعہ یوں ہے کہ اوریا حتی کو داؤد نے جنگ میں قتل کر دیا اور اس کی بیوی بت سبع کے ساتھ جماع کرنا چاہا، تب ناتن نے ان کو بتایا کہ اگر وہ ایسا کرتے ہیں تو وہ زنا کے مرتکب ہوں گے۔ یہ واقعہ کتاب سموئیل میں مذکور ہے۔

کتاب تواریخ میں یہ روایت ہے کہ ناتن نے داؤد کے عہد حکومت اور سلیمان کے عہد حکومت کی تاریخ لکھی ہے۔ اور وہ ہیکل کی موسیقی سے بھی وابستہ تھے۔
کتاب سلاطین میں مذکور ہے کہ وہ ناتان ہی تھے جنھوں نے صحب فراش داؤد کو ادونیا کے بادشاہ بننے کے بارے میں بتایا، جس کے بعد ادونیا کی بجائے سلیمان کی بادشاہت کا اعلان کر دیا گیا۔ ناتن نے سلیمان بادشاہ کے سر پر مقدس تیل کا مسح کیا تھا اور ان کا نام نظم زدوک دی پریسٹ میں سلیمان کے مسح کرنے والے کو ور پر مذکور ہے۔

24 اکتوبر تقویم برائے مقدسین کو ناتن پیغمبر کے مقدس دن کے طور پر منایا جاتا ہے۔ مشرقی راسخ الاعتقاد کلیسیا اور وہ تمام لوگ جو بازنطینی ریت کی تابع مشرقی راسخ الاعتقاد کلیسیا کو مانتے ہیں، کرسمس کے بڑے میلے سے پہلے اتوار کو ناتن کو بزرگ تسلیم کرتے ہیں۔

## حوالہ جات

زمرہ:داؤد
زمرہ:دسویں صدی ق م کی شخصیات
زمرہ:عبرانی بائبل میں انبیاء
زمرہ:عہد نامہ قدیم کے مقدسین
زمرہ:کتاب سموئیل
زمرہ:گیارہویں صدی ق م کی شخصیات
زمرہ:دسویں صدی ق م کی عبرانی شخصیات
زمرہ:گیارہویں صدی ق م کی عبرانی شخصیات
زمرہ:ویکی ڈیٹا سے مطابقت رکھنے والی مختصر تفصیل